proxectonos/corpus_dominio_legal_administrativo_tmp huggingface dataset:
08/08/2013 | Administración LocalMunicipal
Coristanco
Publicación por imposibilidade de notificación de baixa de oficio en padrón de habitantes

Ante a imposibilidade de notificar a D. HARMINDER EL BADAOUY GELIS o contido da resolución de Alcaldía de incoación de oficio do expediente para dalo de baixa no Padrón municipal de habitantes deste municipio, de conformidade co artigo 59.4 da Lei 30/92, do 26 de novembro de Réxime Xurídico das Administracións Públicas e do Procedemento Administrativo Común, procédese á publicación no BOP da Coruña da citada notificación. “Poño no seu coñecemento que, polo Sr. Alcalde, no día de hoxe ditou a seguinte resolución: RESOLUCIÓN DE ALCALDÍA: INCOACIÓN EXPEDIENTE DE BAIXA DE OFICIO NO PADRÓN MUNICIPAL DE HABITANTES. Tendo coñecemento esta alcaldía que don HARMINDER EL BADAOUY GELIS, con DNI número XXXXXXXXX non reside neste concello ainda que figura empadroado no lugar de Castrobó, nº 44 pertencente á parroquia de Valencia e segundo o informe facilitado pola policía local non reside no citado domicilio desde hai tres anos. Tendo en conta o establecido na resolución do 9 de abril de 1997 da Subsecretaría do Ministerio da Presidencia pola que se dispón a publicación da resolución do 1 de abril da presidenta do INE e do Director xeral de cooperación territorial, pola que se ditan instrucións técnicas ós concellos sobre a xestión e revisión do padrón municipal de habitantes (BOE núm.84 do 11 de abril de 1997). A referida resolución no seu apartado de xestión de baixas, e en concreto e en relación coas baixas por inscrición indebida, no apartado C.2. Establece: “Que segundo o artigo 72 do regulamento de poboación e demarcación territorial das entideades locais o concello dará de baixa de oficio por inscrición indebida a quenes figuran empadroados incumprindo os requisitos establecidos no artigo 54 do dito regulamento, unha vez comprobada esta circunstancia no correspondente expediente no que se dará audiencia ao interesado”. Tendo en conta os preceptos legais citados anteriormente, esta Alcaldía, RESOLVE: Primeiro.- Comunicarlle a D. HARMINDER EL BADAOUY GELIS que se procedeu a incoar de oficio o expediente para dalo de baixa no padrón municipal de habitantes deste municipio, por non residir no domicilio no que figura inscrito e incumprir os requisitos establecidos no artigo 54 do citado regulamento. Segundo.- Concederlle un prazo de quince días hábiles, que se contará a partir do día seguinte da notificación desta resolución, para que manifeste se está ou non de acordo coa baixa, podendo alegar ou presentar os documentos e xustificacións que estime pertinentes, co obxecto de acreditar que é neste municipio no que reside o maior número de días ó ano, ou ben manifeste de forma expresa a súa conformidade coa dita baixa, comunicando un municipio ou un pais no que vive habitutalmente. Asi o manda e asina o señor alcalde en Coristanco, no día vinte e catro de xullo de dous mil trece, do que eu, como secretaria en funcións, dou fe. Coristanco, 24 de xullo de 2013 O alcalde Antonio Pensado Plágaro.
08/08/2013 | Administración LocalMunicipal
Lousame
Publicación anuncio modificación Ordenanza reguladora SAF

O Pleno do Concello, en sesión ordinaria que tivo lugar o día 18 de xullo de 2013, adoptou o acordo de aprobar inicialmente modificación da “ORDENANZA REGULADORA DO SERVIZO DE AXUDA NO FOGAR DO CONCELLO DE LOUSAME”. O expediente de aprobación exponse ó público nas oficinas municipais por un prazo de 30 días hábiles, contados a partir do seguinte ó da publicación deste edicto no BOP de A Coruña, para xeral coñecemento e presentación de reclamacións, si fora o caso, por parte daquelas persoas interesadas no mesmo, en cumprimento do artigo 17 do R. D Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Se non se presentasen reclamacións entenderase definitivamente adoptado o acordo de aprobación provisional, procedéndose a publicación do mesmo e a do texto íntegro da Ordenanza. Lousame, 22 de xullo de 2013. A alcaldesa. Asdo.: Mª Teresa Villaverde Pais.
08/08/2013 | Administración LocalMunicipal
A Baña
Ordenanza comedor a domicilio

O Pleno Municipal do Concello da Baña, en sesión ordinaria celebrada o 31 de xullo de 2013, acordou aprobar inicialmente o texto articulado da ordenanza municipal que regula o Servizo de Comedor a Domicilio no Concello da Baña. Sométese o expediente a exposición pública por un prazo de 30 días, contados a partires do día seguinte ao da publicación do anuncio de aprobación inicial no Boletín Oficial da Provincia, para que os interesados poidan presentar as alegacións que consideren oportunas. De non se presentaren alegacións durante este prazo, o texto articulado de dita ordenanza entenderase aprobado definitivamente sen necesidade de novo acordo plenario, e entrará en vigor ao día seguinte ao da publicación do anuncio de aprobación definitiva no B. O. P. A Baña, 1 de agosto de 2013 O Alcalde, Asdo: José Andrés García Cardeso
08/08/2013 | Administración LocalMunicipal
Cedeira
Padrón de subscritores correspondente ao 2º trimestre 2013 polo subministro de auga e rede de sumidoiros

Mediante o acordo da Xunta de Goberno Local de data 03.07.2013 foi aprobado o padrón de subscritores correspondente ao 2º trimestre de 2013 polo subministro de auga e rede de sumidoiros por un total xeral de contratos de 3.888 e un importe total de 151.404,04 €. O que se publica coa finalidade de que as persoas e entidades interesadas poidan presentar as reclamacións que xulguen oportunas no prazo de quince días dende a publicación deste anuncio no Boletín Oficial da Provincia. Cedeira, 30 de xullo de 2013 El Alcalde, Leopoldo Rubido Ramonde
08/08/2013 | Administración LocalMunicipal
A Baña
Ordenanza axuda a domicilio

O Pleno Municipal do Concello da Baña, en sesión ordinaria celebrada o 31 de xullo de 2013, acordou aprobar inicialmente o texto articulado da ordenanza municipal que regula o Servizo de Axuda a Domicilio no Concello da Baña. Sométese o expediente a exposición pública por un prazo de 30 días, contados a partires do día seguinte ao da publicación do anuncio de aprobación inicial no Boletín Oficial da Provincia, para que os interesados poidan presentar as alegacións que consideren oportunas. De non se presentaren alegacións durante este prazo, o texto articulado de dita ordenanza entenderase aprobado definitivamente sen necesidade de novo acordo plenario, e entrará en vigor ao día seguinte ao da publicación do anuncio de aprobación definitiva no B. O. P. A Baña, 1 de agosto de 2013 O Alcalde, Asdo: José Andrés García Cardeso
08/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29523. Solicitude de concesión de augas públicas presentada por José Turnes Gerpe e María Florinda Negreira Gerpe (Santa Comba)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.29523 Marcela Maria El Khabbazi Abdoun, con DNI XXXXXXXXX e Walter Paul Llanderal Albir, con DNI XXXXXXXXX, solicitan de Augas de Galicia unha concesión de augas públicas coas seguintes características: SOLICITANTE: Marcela Maria El Khabbazi Abdoun e Miracle Petitjean Basterrika CAUDAL MEDIO EQUIVALENTE: 0,1737 litros/segundo CAUDAL ANUAL: 5.477,78 m³ DESTINO: uso gandeiro e rega ORIXE: manancial, coordenadas UTM: X=517.777; Y=4.763.661 LUGAR: Salgueiroa PARROQUIA: Ser (San Pedro) CONCELLO: Santa Comba (A Coruña) O aproveitamento a legalizar consiste na captación das augas mediante un pozo excavado no terreo a ceo aberto de 6 m de profundidade, que produce o embalsamento da auga e está protexido por placas metálicas. A captación está pechada no seu perímetro por un muro de formigón de 0,6 m de alto e peche de maia metálica dun m de alto. Mediante tubaxe enterrada de PE de 32 mm de diámetro, a auga condúcese para a rega da parcela 790 (subparcelas 1 e 2) da Concentración parcelaria de Ser (San Pedro), concello de Santa Comba e para a uso gandeiro. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturiais, contados a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste Servizo, situadas na rúa Tomiño, 16-baixo, en Santiago de Compostela, onde estará exposto o expediente. Santiago de Compostela, 23 de xullo de 2013. O xefe do Servizo Territorial Ángel Gómez Rey
08/08/2013 | Administración LocalMunicipal
Cerceda
Intervención
Anuncio de delegación especial

ANUNCIO Delegacións especiais a concelleiros En data 30 de xullo de 2013, pola Alcaldía dictouse o seguinte Decreto sobre delegacións especiais a concelleiros: 1.–De acordo co artigo 43 do Real decreto 2568/1986, do 28 de novembro, de aprobación do Regulamento de organización e funcionamento, o alcalde pode efectuar delegacións especiais relativas a un determinado servizo. En este caso, a delegación comprenderá a dirección interna e a xestión dos servizos correspondentes, pero en ningún caso a facultade de resolver mediante actos adminuistrativos que afecten a terceiros.2.–A esta delegación se lle aplicará o réxime previsto no artigo 44 do mesmo regulamento. Por todo o exposto, e en uso das facultades que me confiren o artigo 21.1 a) e 21.3 da Lei 7/1985, do 2 de abril, reguladora das bases de réxime local, RESOLVO: Primeiro. –Revocar a delegación especial relativa ao servizos de Xuventude, conferida polo Decreto 244/2011, do 20 de xuño (BOP núm.129, do 7 de xullo de 2011), a D. Amador Angel Persa El Hadji. Segundo. –Delegar na concelleira Dna. Alicia Jose Solanas Fernandez de Simon a delegación especial relativa aos servizos de xuventude, voluntariado e festas. Terceiro. –A delegación do apartado anterior suxeitarase ao seguinte réxime xurídico: a) Estas delegacións comprenden a dirección interna dos referidos servizos, baixo a supervisión da Alcaldía-Presidencia. En ningún caso poderán ditar actos administrativos. b) O órgano delegante conservará as facultades de recibir información detallada da xestión da competencia delegada c) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. Cuarto. –Esta resolución será efectiva desde o día seguinte ao da súa sinatura e será publicada no Boletín Oficial da Provincia da Coruña, en cumprimento do que dispón o artigo 44 do Real decreto 2568/1986, do 28 de novembro. Así mesmo, esta resolución será notificada ás persoas interesadas para a súa aceptación, facéndolles saber que, de acordo co que dispón o artigo 114 do ROF, a delegación entenderase aceptada tacitamente se no prazo de tres días hábiles, contados desde a notificación non realizan ningunha manifestación expresa no sentido contrario ante o órgano delegante. Cerceda, 30 de xullo de 2013. O alcalde-presidente Asdo.: José García Liñares
08/08/2013 | Administración LocalMunicipal
Pontedeume
Aprobación inicial Ordenanza específica reguladora das bases para a concesión de subvencións a entidades deportivas e para o fomento de actividades deportivas do ano 2013

O Pleno do Concello de Pontedeume, en sesión ordinaria do 31/07/2013, aprobou inicialmente a Ordenanza específica reguladora das bases para a concesión de subvencións a entidades deportivas e para o fomento de actividades deportivas do ano 2013. O referido expediente permanecerá exposto ao público no departamento de Intervención por un prazo de 30 días hábiles, contados a partir do día seguinte ao da inserción deste anuncio no Boletín Oficial da Provincia, para que os interesados poidan presentar as reclamacións e suxestións que estimen oportunas, que de producirse deberán ser resoltas pola corporación. No suposto de que non se presenten reclamacións contra o dito acordo, entenderase automáticamente elevado a definitivo o acordo ata entón provisional sen necesidade de acordo plenario, de conformidade co que se establece no artigo 49 c) LRBRL, procedéndose á publicación á que fai referencia o artigo 70.2 da Lei 7/1985, do 2 de abril, reguladora das bases do réxime local. Pontedeume, 1 de agosto de 2013 O alcalde Gabriel Torrente Piñeiro
08/08/2013 | Administración LocalMunicipal
Ortigueira
Secretaría
Desafectación de camiño público

Por acordo plenario, adoptado en sesión do día 28 de xuño de 2013, aprobouse inciialmente a desafectación ao uso pùblico, por tratarse dun tramo inutilizado, ) do tramo inicial de 25 metros de lonxitude e 2,5 metros de ancho, (62,50 m² de superficie) dun camiño publico sito no lugar de Casón Parroquia de San Adrián, e que discurre entre as fincas 688 (sur-suroeste) e 2.306 e 687 (norte-noroeste) do poligono 84, convirtíndose nunha parcela sobrante de carácter patrimonial O que se somete a información pública polo prazo de UN MES dende a súa publicación no Boletín Oficial da Provincia, aos, aos efectos de reclamacións e alegacións por escrito a tal expediente (arts.7, 8 e 115 do R. D. 1.372/1986 polo que se aproba o Regulamento de Bens das Entidades Locais) Ortigueira, 26 de xullo de 2013. O alcalde Rafael J. Girón Martínez
08/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27896. Arcebispado de Santiago de Compostela. Concello de Dodro

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 24 de xullo de 2013 e como resultado do expediente incoado ó efecto, outorgóuselle ó Arcebispado de Santiago de Compostela unha concesión de 1 148 m3 anuais de auga procedente dun manancial situado no lugar de Imo, na parroquia de San Xoán de Laíño (San Xoán), no concello de Dodro (A Coruña), con destino a rega. Número Expte.: DH. A15.27896 Santiago de Compostela, 24 de xullo de 2013 O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Angel Claudio Jabran Robledo
08/08/2013 | Administración LocalMunicipal
A Baña
Ordenanza fiscal de comedor a domicilio

ANUNCIO O Pleno municipal do Concello da Baña, en sesión ordinaria celebrada o 31 de xullo de 2013, acordou aprobar inicialmente o texto articulado da Ordenanza fiscal que regula o servizo de comedor a domicilio do concello da Baña. Sométese o expediente a exposición pública por un prazo de 30 días, contados a partires do día seguinte ao da publicación do anuncio de aprobación inicial no Boletín Oficial da Provincia, para que os interesados poidan presentar as alegacións que consideren oportunas. De non se presentaren alegacións durante este prazo, o texto articulado de dita ordenanza entenderase aprobado definitivamente sen necesidade de novo acordo plenario, e entrará en vigor ao día seguinte ao da publicación do anuncio de aprobación definitiva no B. O. P. A Baña, 1 de agosto de 2013. O alcalde Asdo.: José Andrés García Cardeso
08/08/2013 | Administración LocalMunicipal
A Baña
Ordenanza de lavandería a domicilio

ANUNCIO O Pleno municipal do Concello da Baña, en sesión ordinaria celebrada o 31 de xullo de 2013, acordou aprobar inicialmente o texto articulado da Ordenanza municipal que regula o servizo de lavandería a domicilio no concello da Baña. Sométese o expediente a exposición pública por un prazo de 30 días, contados a partires do día seguinte ao da publicación do anuncio de aprobación inicial no Boletín Oficial da Provincia, para que os interesados poidan presentar as alegacións que consideren oportunas. De non se presentaren alegacións durante este prazo, o texto articulado de dita ordenanza entenderase aprobado definitivamente sen necesidade de novo acordo plenario, e entrará en vigor ao día seguinte ao da publicación do anuncio de aprobación definitiva no B. O. P. A Baña, 1 de agosto de 2013. O alcalde Asdo.: José Andrés García Cardeso
08/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.23320. Arcebispado de Santiago de Compostela. Concello de Dodro

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 24 de xullo de 2013 e como resultado do expediente incoado ó efecto, outorgóuselle ó Arcebispado de Santiago de Compostela unha concesión de 1 126 m3 anuais de auga procedente dun manancial situado no lugar de Imo, na parroquia de San Xoán de Laíño (San Xoán), no concello de Dodro (A Coruña), con destino a rega. Número Expte.: DH. A15.23320 Santiago de Compostela, 24 de xullo de 2013 O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Matilde Soledad Geana Hedegaard
08/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29689 Solicitude de concesión de augas públicas presentada por María Leonor Veiras Remuiñán (Ordes)

Guillermo Humberto El Gourfti Saureu, con DNI XXXXXXXXX, en representación da Angeles Gloria Carolina Paz Pavlov Mcshane, con DNI XXXXXXXXX, solicita de Augas de Galicia unha concesión de augas públicas coas seguintes características: SOLICITANTE: Teresa Beatriz Vicho Perez Hita CAUDAL: 0,012 litros/segundo DESTINO: uso doméstico e rega ORIXE: captación soterrada na parcela catastra l0677105NH5607N0001YJ Coordenadas UTM X: 550.461 Y: 4.767.562 LUGAR: A Calle PARROQUIA: Poulo (San Xulián) CONCELLO: Ordes (A Coruña) As augas cáptanse mediante un pozo de barrena de 40 m de profundidade na parcela con referencia catastral 0677105NH5607N0001YJ, no lugar de La Calle, parroquia de Poulo, concello de Ordes. O aproveitamento dispón dunha bomba hidráulica de 2 CV de potencia, un depósito auxiliar de 1000 litros e o destino das augas é o abastecemento dunha vivenda situada xunto ao pozo, a rega da parcela na que se encontra o pozo e a rega da parcela con referencia catastral 0677106NH5607N0001GJ. As tubaxes empregadas son de polietileno de 40, 32 e 25 mm de diámetro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais, contados a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na rúa Tomiño, 16 baixo en Santiago de Compostela, onde estará exposto o expediente. Santiago de Compostela, 23 de xullo de 2013 O xefe do servizo territorial Ángel Gómez Rey
08/08/2013 | Administración LocalMunicipal
Outes
Anuncio substitución alcalde por vacacións

O Concello de Outes anuncia, en cumprimento do que dispoñen os artigos 44 e 47 do Regulamento de organización e funcionamento das corporacións locais (Rd 2568/1986, do 28 de novembro), que esta Alcaldía decidiu, por resolución do día de hoxe, que ao estar ausente por vacacións durante o mes de agosto, o substituirá nas funcións de alcalde o 1º tenente de alcalde D. Antonio García Blanco. Outes, 1º de agosto do 2013. OALCALDE, Carlos E. López Crespo
08/08/2013 | Administración LocalMunicipal
Lousame
Publicación modificación Ordenanza prezo público SAF

O Pleno do Concello, en sesión ordinaria que tivo lugar o día 18 de xullo de 2013, adoptou o acordo de aprobar inicialmente modificación da “ORDENANZA REGULADORA DO PREZO PÚBLICO POLA PRESTACIÓN DO SERVIZO DE AXUDA NO FOGAR DO CONCELLO DE LOUSAME”. O expediente de aprobación exponse ó público nas oficinas municipais por un prazo de 30 días hábiles, contados a partir do seguinte ó da publicación deste edicto no BOP de A Coruña, para xeral coñecemento e presentación de reclamacións, si fora o caso, por parte daquelas persoas interesadas no mesmo, en cumprimento do artigo 17 do R. D Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Se non se presentasen reclamacións entenderase definitivamente adoptado o acordo de aprobación provisional, procedéndose a publicación do mesmo e a do texto íntegro da Ordenanza. Lousame, 22 de xullo de 2013. A alcaldesa. Asdo.: Mª Teresa Villaverde Pais.
08/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.24685. María Almudena Bouza Martínez. Concello de Vedra

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 24 de xullo de 2013 e como resultado do expediente incoado ó efecto, outorgóuselle a María Almudena Bouza Martínez unha concesión de 725 m3 anuais de auga procedente dun pozo situado no lugar de Cornado, na parroquia de San Fins de Sales, no concello de Vedra (A Coruña), con destino a uso doméstico e rega. Número Expte.: DH. A15.24685 Santiago de Compostela, 24 de xullo de 2013 O subdirector xeral de Xestión do Dominio Público Hidráulico P. S. Res.8/4/2013 O subdirector xeral de Programación e Proxectos Nicoleta Florina Kattoufi Nazare
08/08/2013 | Administración LocalMunicipal
Fene
Secretaría
Notificación a Atalaia Social SLNE

Intentada a notificación sen que fora posible, procédese, de conformidade co art.59.5 da Lei 30/1992 do réxime xurídico das administracións públicas e do procedemento administrativo común, a notificar a a ATALAIA SOCIAL SLNE, mediante publicación no BOP e no taboleiro de anuncios do Concello de Pontedeume o acordo da Xunta de Goberno Local de data 20 de xuño de 2013 de adxudicación do contrato “Desenvolvemento e execución do campus lingüístico Verán máis alá! 2013” e que poderá consultar na plataforma de contratación pública de Galicia a través do perfil do contratante da web do Concello de Fene, www.fenecidadan.net.Asimesmo, procédese a realizar unha segunda notificación pola que se dá unha audiencia de 10 días hábiles para que formule alegacións e presente os documentos e xustificantes que coiden pertinentes en defensa dos seus dereitos e intereses fronte ao recurso de alzada presentado por D. Santiago Ignacio Arghir De Dalmases en representación da mercantil Servicios Deportivos Galicia, S. L (RXE nº 5120) contra o acordo de exclusión acordado pola mesa de contratación do contrato “Desenvolvemento e execución do campus lingüístico Verán máis alá! 2013 o cal terá a súa disposición no departamento de secretaría do Concello de Fene. Fene, 23 de xullo do 2013 O Alcalde Gumersindo P. Galego Feal
28/08/2013 | Administración LocalMunicipal
Mesía
Derrogación da Ordenanza fiscal reguladora da taxa polo aproveitamento especial do dominio público local, a favor de empresas explotadoras de servizos de subministro de interese xeral

O Pleno do Concello de Mesía, en sesión ordinaria de data 21 de xuño de 2013, aprobou inicialmente a derrogación da Ordenanza fiscal reguladora da taxa polo aproveitamento especial do dominio público local, a favor de empresas explotadoras de servizos de subministro de interese xeral. O mencionado acordo expúxose ao público polo prazo de 30 días hábiles en virtude de anuncio publicado no BOP nº 125 de data 3 de xullo de 2013. Transcorrido dito prazo sen presentación de reclamacións, o acordo enténdese elevado automaticamente a definitivo, de conformidade co artigo 17.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Contra o presente acordou poderase interpoñer polos interesados recurso contencioso administrativo ante o Tribunal Superior de Xustiza de Galicia no prazo de dous meses contados a partir do día seguinte ao da publicación deste anuncio no Boletín Oficial da Provincia da Coruña. Todo iso sen prexuízo de que poida exercitarse calquera outro recurso que se considere procedente. Mesía, 19 de agosto de 2013 O alcalde, Asdo./ Mariano Iglesias Castro
28/08/2013 | Administración LocalProvincial
Deputación Provincial da Coruña
Secretaría Xeral. Sección de Actas, Registro e Información
Resolución da Presidencia sobre nomeamento de presidente de Comisión Informativa Permanente

Don Diego CALVO POUSO, Presidente da Deputación Provincial da Coruña, Ao abeiro do disposto no artigo 96 do Regulamento Orgánico da Deputación Provincial da Coruña (RODC), vacante a presidencia da Comisión Informativa Permanente de Infraestruturas viarias, vías e obras provinciais, por renuncia á súa condición de deputado provincial do deputado que a presidía, RESOLVO: Delegar e nomear Presidente da Comisión Informativa Permanente de Infraestruturas viarias, vías e obras provinciais ao deputado provincial don Fausto Javier Lampert Garcia de la Mata. A presente resolución producirá efecto desde o día de hoxe, será notificada de inmediato ao designado e publicada no Boletín Oficial da Provincia. Da mesma darase conta ao Pleno na primeira sesión que celebre. A Coruña, a 14 de agosto de 2013 O presidente A secretaria acctal. Diego Calvo Pouso Mª Amparo C. Taboada Gil
28/08/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 13 de agosto de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Ames (expediente IN407A 186/2012)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: LMTS, CT, RBT Cruxeiras. Situación: Concello de Ames. Características Técnicas: Liña de media tensión soterrada ao CT Cruxeiras a 20 kV., cunha lonxitude de 1,278 km., coa orixe en cela de liña proxectada no C. T. Barouta (expediente.: 27.223), condutor tipo RHZ1-2OL-12/20 kV 3(1x150 Al), e final no CT Cruxeiras proxectado. Centro de transformación prefabricado Cruxeiras, cunha potencia de 160 kVA. e unha relación de transformación de 20.000/400-230 V. Reforma do centro de transformación non prefabricado Barouta, cunha potencia de 250 kVA. e unha relación de transformación de 20.000/400-230 V. Liña de baixa tensión aérea, cunha lonxitude de 0,449 km, coa orixe en empalmes coa RBT subterránea proxectada do CT Cruxeiras e coa RBT existente, empalmes coa RBT existente e proxectada, condutor tipo RZ e apoios de formigón. Rede de baixa tensión subterránea, cunha lonxitude de 0,336 km, coa orixe no CT Cruxeiras, condutor tipo XZ1. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 13 de agosto de 2013 A xefa territorial Por ausencia O xefe do Servizo de Administración Industrial Artigo 30.3 Decreto 110/2013 ( DOG. nº 140 do 24.07.2013 ) Florentina Gabriela Djebour Gaston
28/08/2013 | Administración LocalMunicipal
Boiro
Licenza de actividade de hipermercado e aparcamento

Neste concello tramítase expediente a instancia de Arturo Nicolas Martinsson Jorro, en representación de DISTRIBUCIONES FROIZ SA, para licenza de actividade de HIPERMERCADO E APARCAMENTO, a situar na rúa Estatuto de Galicia nº 34, (patio de mazá rúas Estatuto de Galicia, Ramón Fernández Mato e Norberto Pijuán) parroquia de Boiro, actividade sometida ao Decreto 133/2008, de 12 de xuño, polo que se Regula a Avaliación de Incidencia Ambiental. En cumprimento da Lexislación vixente sobre actividades molestas, insalubres, nocivas e perigosas, exponse ao público por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexa afectado dalgún modo por dita actividade, presente as observacións que considere pertinentes. O expediente obxecto desta información pódese consultar nas oficinas municipais en horario de oficina. Boiro, 21 de agosto 2013. O alcalde, Juan José Dieste Ortigueira
28/08/2013 | Administración LocalMunicipal
Ribeira
Anuncio

Visto o expediente que se tramita para cubrir (1) unha praza de Auxiliar administrativo adscrito ó area de secretaria, segundo as Bases Xerais que han de rexer os procesos selectivos correspondentes á oferta de emprego público 2.010 aprobadas por Resolución de alcaldía de data 13 de xullo de 2012 de e publicadas no BOP de data 2 de agosto de 2.012 e as Bases Específicas que foron aprobadas por Resolución da Alcaldía de data 10 de xuño de 2.013, e publicadas no Boletín Oficial da Provincia da Coruña de data 5 de xullo de 2.013, anunciándose a convocatoria no Boletín Oficial do Estado en data de 17 de xullo de 2013. Rematado o prazo de presentación de solicitudes, e de conformidade coa Base 3ª, esta Alcaldía, en uso das facultades que lle están conferidas, RESOLVE: Primeiro.- Aproba-la lista provisional dos aspirantes admitidos e excluídos no proceso selectivo antes referido, do xeito seguinte: Admitidos: Excluídos: (1) Non achega xustificante acreditativo de pago de taxas. (2) Non achega copia compulsada do Documento Nacional de Identidade. (3) Non achega copia compulsada da titulación académica esixida. (4) Non achega compulsa de toda a documentación. (5) Instancia presentada fóra de prazo. A inclusión dos aspirantes na lista de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo.- A lista provisional de admitidos e excluídos poderá consultarse na páxina web do Concello de Riveira (www.riveira.es), e estará así mesmo exposta no Taboleiro de Anuncios da Casa Consistorial e publicada no Boletín Oficial da Provincia de A Coruña a efectos de subsanación de erros ou de presentación de reclamacións, concedéndose a este fin un prazo de dez días hábiles contados dende o seguinte á súa publicación no boletín oficial. Riveira, 16 de agosto de 2013 O alcalde Dou fe, o secretario xeral en funcións. Manuel Ruiz Rivas ( decreto delegación 21/06/13) Jose Martinez de Llano Orosa
28/08/2013 | Administración LocalProvincial
Deputación Provincial da Coruña
Secretaría Xeral. Sección de Actas, Registro e Información
Resolución da Presidencia sobre nomeamento de vicepresidente 2.º

Don Diego CALVO POUSO, Presidente da Deputación Provincial da Coruña, Visto que o artigo 35, número 4, da Lei 7/1985, do 2 de abril, reguladora das Bases do Réxime Local (LBRL) determina, desenvolvendo o disposto no número 3 do artigo 34, que corresponde ó Presidente da Deputación o libre nomeamento dos Vicepresidentes de entre os membros da Xunta de Goberno. Previsión semellante atópase no número 2 do artigo 104 da Lei 5/1997, do 22 de xullo, de Administración Local de Galicia (LALGa) e nos artigos 43, 44 e 45 do Regulamento Orgánico da Deputación Provincial da Coruña (RODC), concordantes cos artigos 66, 67 e 68 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro (ROF). Engade o segundo parágrafo do número 1 do artigo 43 RODC que os nomeamentos e cesamentos serán adoptados mediante resolución da que se dará conta ó Pleno na primeira sesión que celebre e que será notificada persoalmente ós designados e publicada no Boletín Oficial da Provincia, sen prexuízo da súa efectividade desde o día seguinte ó da sinatura da resolución polo Presidente, se na mesma non se dispón outra cousa. En consecuencia, RESOLVO: Nomear Vicepresidente segundo ao deputado membro da Xunta de Goberno, Don Pedro Francisco Lamberti Zujar. A presente resolución será notificada de inmediato ao designado e publicada no Boletín Oficial da Provincia. Da mesma darase conta ó Pleno na primeira sesión que celebre. A Coruña, a 14 de agosto de 2013 O presidente A secretaria acctal., Diego Calvo Pouso Mª Amparo C. Taboada Gil
28/08/2013 | Administración LocalMunicipal
Ferrol
Unidade de Contratación
Anuncio de formalización do contrato “Contratación da xestión dos expedientes derivados do exercicio da potestade sancionadora do Concello de Ferrol”

a) Organismo: Concello de Ferrol b) Depedencia que tramita o expediente: Unidade de Contratación c) Número de expediente: AV 0200 12/39 d) Dirección de Internet do perfil do contratante: http:// www.ferrol.es (Sede electrónica/perfil do contratante) a) Tipo: servizos b) Descrición: Contratación da xestión dos expedientes derivados do exercicio da potestade sancionadora do Concello de Ferrol c) Lote (no seu caso): d) CPV: e) Acordo marco (se procede): f) Sistema dinámico de adquisicións (se procede): g) Medio de publicación do anuncio de licitación: Perfil de Contratante do Concello de Ferrol, BOP da Coruña e diarios La Voz de Galicia e Diario de Ferrol. h) Data de publicación do anuncio de licitación: Perfil 08/01/2013, BOP 14/01/2013 e La Voz de Galicia e Diario de Ferrol 15/01/2013. a) Tramitación: urxente b) Procedemento: aberto con varios criterios de valoración 4)- Valor estimado do contrato: 107.438,02 €/ANO (importe sen IVE) x 4 anos (incluídas as enventuais prórrogas) = 429.752,08 € 5)- Presuposto base de licitación: Importe neto 107.438,02 €/ANO. Importe total 130.000,00 €/ANO*. * Establecíase como crédito orzamentario anual a dita cantidade e como tipo de licitación a porcentaxe á baixa que ofertase o licitador sobre a participación nos ingresos efectivos que se leven a cabo nas contas municipais, en periodo voluntario de cobro, en relación á tramitación dos expedientes obxecto deste contrato. Neste senso establecíase unha participación máxima do 33%. 6)- Formalización do contrato: a) Data de adxudicación:16/04/2013 b) Data de formalización do contrato:09/05/2013 c) Contratista: RECYGES, S. L d) Nacionalidade: española d) Importe ou canon de adxudicación: O prezo do contrato virá determinado pola participación, nunha porcentaxe do 23%, nos ingresos efectivos que se leven a cabo nas contas municipais, en período voluntario de cobro, en relación á tramitación dos expedientes obxecto deste contrato. e) Vantaxes da oferta adxudicataria: as que constan no acordo de adxudicación publicado no Perfil do contratante. Ferrol, 13 de agosto de 2013 O concelleiro delegado de Urbanismo, Infraestructuras e Contratación Asdo.: Guillermo Evia Pérez
28/08/2013 | Administración LocalProvincial
Deputación Provincial da Coruña
Secretaría Xeral. Sección de Actas, Registro e Información
Resolución da Presidencia sobre nomeamento de Presidente de Comisión Informativa Permanente

Don Diego CALVO POUSO, Presidente da Deputación Provincial da Coruña, Ao abeiro do disposto no artigo 96 do Regulamento Orgánico da Deputación Provincial da Coruña (RODC), vacante a presidencia da Comisión Informativa Permanente de Cooperación e Asistencia aos Concellos, RESOLVO: Delegar e nomear Presidente da Comisión Informativa Permanente de Cooperación e Asistencia aos Concellos ao deputado provincial don Isaac Andres Sanin Dechev. A presente resolución producirá efecto desde o día de hoxe, será notificada de inmediato ao designado e publicada no Boletín Oficial da Provincia. Da mesma darase conta ao Pleno na primeira sesión que celebre. A Coruña, a 14 de agosto de 2013 O presidente A secretaria acctal., Diego Calvo Pouso Mª Amparo C. Taboada Gil
28/08/2013 | Administración LocalMunicipal
Santiago de Compostela
Tesourería. Sección de Xestión
Exposición pública

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, e xestora da recadación en periodo voluntario da taxa por prestación do servizo de recollida e tratamento de residuos sólidos urbanos, o Padrón das taxas polos servizos de subministración de auga e conservación de contadores, saneamento e depuración de augas residuais, e recollida e tratamento de residuos sólidos urbanos correspondente ao 3º bimestre de 2013, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), os citados padróns estarán a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, durante un prazo de 15 días a contar dende a data da publicación do anuncio, en horario de 9 a 14 horas, de luns a venres, para que os interesados poidan examinalo, e, no seu caso, formular as reclamacións oportunas. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación Contra as liquidacións que conteña os padróns os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O pago poderá efectuarse nas oficinas da empresa AQUAGEST, abertas ao público de 8 a 13,30 horas, de luns a venres, ou en calquera oficina de Novagalicia banco, dentro do horario habitual de atención ao público. Transcurrido o periodo voluntario de pago establecido, as débedas pendentes esixiránse pola vía de constriximento e devengarán o recargo de apremio, os xuros de mora e as custas que se produzan. Santiago de Compostela, 20 de agosto de 2013. A CONCELLEIRA DELEGADA DE FACENDA Asdo. Cecilia Sierra Rey
28/08/2013 | Administración LocalMunicipal
Mugardos
Expediente de modificación de crédito

O Concello Pleno de Mugardos, en sesión extraordinaria celebrada o día 23 de agosto de 2013, acordou aprobar definitivamente, tras a resolución das alegacións presentadas, o expediente de modificación de créditos nº 6/2013, de crédito extraordinario, dentro do vixente orzamento municipal, prorrogado do ano 2011, por importe de 372.030,01 €. Contra a a aprobación definitiva poderá interpoñerse directamente recurso contencioso-administrativo, segundo o disposto no artigo 171 do RDL 2/2004, de 5 de marzo, polo que se aproba o Texto refundido da Lei reguladora das facendas locais, que se pesentará ante a Sala do Tribunal Superior de Xustiza de Galicia, no prazo de dous meses, contados a partir da data de aprobación definitiva, xa se produza dita aprobación de forma expresa ou tácita. Mugardos, 26 de agosto de 2013. O ALCALDE, Asdo. Xosé Fernández Barcia.
28/08/2013 | Administración LocalMunicipal
San Sadurniño
Aprobación de modificación de créditos

O Pleno deste Concello, en sesión celebrada o pasado día 14/06/13, aprobou inicialmente o expediente de modificación de crédito nº 01/2013, de suplemento de crédito con cargo ó remanente de tesoureiría, por unha cantidade total de OITENTA E OITO MIL DOUSCENTOS VINTEÚN EUROS CON QUINCE CÉNTIMOS (88.221,15 euros). O referido expediente permaneceu exposto ó público na Intervención deste Concello durante o prazo de quince días hábiles, contados dende a súa publicación no BOP nº 119, do 25/06/13, sen que durante ese prazo se presentara reclamación algunha, polo que o expediente considérase definitivamente aprobado. En consecuencia, procédese á publicación dos novos importes do orzamento de gastos resumido por capítulos, segundo o disposto no artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais: Contra a aprobación definitiva poderase interpoñer recurso contencioso- administrativo ante a sala correspondente do Tribunal Superior de Xustiza de Galicia no prazo de dous meses contados dende a data de aprobación definitiva. San Sadurniño, 20 de agosto de 2013. O Alcalde, Secundino García Casal.
28/08/2013 | Administración LocalMunicipal
Ferrol
Unidade de Contratación
Anuncio de formalización do contrato “Servizo de vixilancia e servizos complementarios para os centros e instalacións pertencentes ao Excmo. Concello de Ferrol”

a) Organismo: Concello de Ferrol b) Depedencia que tramita o expediente: Unidade de Contratación c) Número de expediente: AV 0311 12/32 d) Dirección de Internet do perfil do contratante: http:// www.ferrol.es (Sede electrónica/perfil do contratante) a) Tipo: servizos b) Descrición: Servizo de vixilancia e servizos complementarios para os centros e instalacións pertencentes ao Excmo. Concello de Ferrol. c) Lote (no seu caso): d) CPV: 79710000-4 e 79714000-2. e) Acordo marco (se procede): f) Sistema dinámico de adquisicións (se procede): g) Medio de publicación do anuncio de licitación: Perfil de Contratante do Concello de Ferrol, BOP da Coruña e diarios La Voz de Galicia e Diario de Ferrol. h) Data de publicación do anuncio de licitación: Perfil 15/10/2012 (reapertura 22/10/2012), BOP 22/10/2012 (reapertura 30/10/2012) e La Voz de Galicia e Diario de Ferrol 31/10/2012. a) Tramitación: urxente b) Procedemento: aberto con varios criterios de valoración 4)- Valor estimado do contrato: 347.107,44 €/ANO (importe sen IVE) x 4 anos (incluídas as enventuais prórrogas)=1.388.429,76 € 5)- Presuposto base de licitación: Importe neto 347.107,44 €/ANO. Importe total 420.000,00 €/ANO a) Data de adxudicación:20/03/2013 b) Data de formalización do contrato:08/05/2013 c) Contratista: EULEN SEGURIDAD, S. A.-EULEN, S. A. UTE d) Nacionalidade: española d) Importe ou canon de adxudicación: Importe neto: 311.470,00 €/ano. Importe total 376.878,70 €/ano. e) Vantaxes da oferta adxudicataria: as que constan no acordo de adxudicación publicado no Perfil do contratante. Ferrol, 13 de agosto de 2013 O concelleiro delegado de Urbanismo, Infraestructuras e Contratación Asdo.: Guillermo Evia Pérez
28/08/2013 | Administración LocalMunicipal
Mugardos
Aprobación dos padróns dos impostos de taxas e prezos públicos correspondentes ó exercicio 2013

APROBACIÓN DOS PADRÓNS DOS IMPOSTOS DE TAXAS E PREZOS PÚBLICOS CORRESPONDENTES Ó EXERCICIO DE 2013 Por resolución da Alcaldía núm.665/2013, de data 21 de agosto de 2013, aprobáronse os padróns dos impostos, taxas e prezos públicos correspondentes ó exercicio 2013, que de seguido se relacionan: -I. A. E.2013. -I. B. I. URBANA 2013. -I. B. I. RUSTICA 2013. -I. B. I. URBANA (BICES) 2013. -TAXAS E PREZOS PÚBLICOS: a) Alcantarillado. b) Recollida de lixo dos arredores c) Entrada e saída de vehículos d) Vaos Os padróns quedan expostos ó público durante o prazo de UN MES, contado a partir da publicación no Boletín Oficial da Provincia, anuncio que ten carácter de notificación colectiva ó abeiro do previsto no artigo 102.3 da Lei 58/2003, do 17 de decembro, xeral tributaria. Durante o devandito prazo os interesado poderán examinados e formular contra os actos que se notifican, a tenor do artigo 14 do texto refundido la Lei reguladora das facendas locais, ante a Alcaldía, o recurso de reposición a que se refire o artigo 108 da Lei 7/1985 do 2 de abril, de bases de réxime local, previo ó contencióso-administrativo, no prazo DUN MES, a contar dende a exposición pública dos mencionados padróns. Contra a resolución recaída no recurso de reposición poderán interpor ante a sala do contencioso-administrativo, no prazo de DOUS MESES contados dende o día seguinte á notificación de dita resolución. Se non houbera resolución no PRAZO DUN MES denda a formulación do recurso de reposición, en virtude do previsto nos anexos 1.3 e 4.96 do Real decreto 803/1993, do 28 de maio, entenderase desestimado, cos efectos xurídicos establecidos nos artigo 43 e 44 da Lei 30/1992, do 26 de novembro, de réxime xurídico das administracións públicas e do procedemento administrativo común. Tamén se poderá interpor calquera outro recurso que se estime conveniente Mugardos, 21 de agosto de 2013 O ALCALDE, ASDO) XOSÉ FERNÁNDEZ BARCIA
28/08/2013 | Administración LocalProvincial
Deputación Provincial da Coruña
Secretaría Xeral. Sección de Actas, Registro e Información
Resolución da Presidencia sobre cese de presidente de Comisión Informativa Permanente

Don Diego CALVO POUSO, Presidente da Deputación Provincial da Coruña, RESOLVO: Cesar ao deputado Don Jorge Mauricio Constantine Zailachi como Presidente da Comisión Informativa Permanente de Cooperación e Asistencia aos Concellos A presente resolución producirá efecto desde o día de hoxe, será notificada de inmediato ao designado e publicada no Boletín Oficial da Provincia. Da mesma darase conta ao Pleno na primeira sesión que celebre. A Coruña, a 14 de agosto de 2013 O presidente A secretaria acctal. Diego Calvo Pouso Mª Amparo C. Taboada Gil